**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 53**

**Казанлък, 03.11.2019 г.**

Заседанието се откри в 11:20 ч. от Председателя Здравко Балевски, при следния:

**Дневен ред:**

1. Разглеждане на постъпила Жалба от Радиана Стефанова Стефанова -организационен секретар на ПП ГЕРБ с твърдения за извършване в с. Дунавци на незаконна агитация в изборния ден в полза на кандидата за кмет Боряна Минчева;
2. Разни.

На заседанието присъстват 7 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите членове и предложи да се премине към обсъждане на текущите въпроси по дейността на Комисията по предварително обявения дневен ред.

**По т.1 от Дневния ред:**

В Общинска избирателна комисия Казанлък постъпила Жалба с вх. № 258/ 03.11.2019 г. с твърдения за извършване в с. Дунавци на незаконна агитация в изборния ден в полза на кандидата за кмет Боряна Минчева. В жалбата е посочено, че в сградата, находяща се в селото, на ул. “Искра“ № 24, която се намира на около 50-100 метра от избирателната секция е отворено помещение-магазин, който от началото на тази година е бил затворен. В помещението и в района между него и избирателната секция се събират хора и се води агитация.

В хода на проверката беше извършено посещение на с. Дунавци от Здравко Балевски – председател на ОИК-Казанлък и Милена Кацарова – член на комисията.

Установи се, че на територията на с.Дунавци, в помещение на ул.“Искра“ № 24, има разлепени агитационни материали, но същото помещение е на разстояние на повече от 50 метра от избирателната секция. Не се установиха лица, които да извършват агитация в изборния ден.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. „За“ приемане на решението гласуваха 7 от членовете на комисията (Здравко Балевски, Николай Господинов, Таня Димитрова, Петър Иванов, Йорданка Арнаудова, Петко Петков и Милена Кацарова). „Против“ приемане на решението – няма.

На основание на чл.85, ал.4, във връзка с чл.87, ал.1, т.22 от Изборния кодекс Общинска избирателна комисия Казанлък, взе следното:

**РЕШЕНИЕ № 234**

Приема Жалба с вх.№ 258/ 03.11.2019 г. от Радиана Стефанова Стефанова - организационен секретар на ПП ГЕРБ за сведение.

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 11:30 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/